เรียน คุณที่เคารพผมอายุ 61 ปี อดีตรับราชการครู ไม่มีประวัติแพ้ยา เมื่อต้นปี 62 เริ่มมีการแพ้อากาศเย็น จะเป็นหวัดง่าย และไอติดต่อกันเป็นเดือน มีหลายครั้งที่ก้มหน้าต่ำมาก ๆ จะมีน้ำมูก.เหลวไหลออกมาทันที ต้องใช้ฝ่ามือรองรับไว้ มาเดือนนี้ ม.ค. 63 มีครั้งหนึ่งที่ก้มหน้าต่ำแล้วมีเลือดไหลออกมาแทนน้ำมูก สักพักก็หยุดไปเอง การหายใจไม่ติดขัด เป็นปกติอยากทราบว่า อาการนี้เป็นสมมุติฐานของโรคใดได้บ้าง เกี่ยวข้องกับเรื่องริดสีดวงจมูกหรือไม่และควรระวังรักษาสุขภาพอย่างไร ครับขอบพระมากครับ
สวัสดีค่ะ อาการมีเลือดกำเดาไหลดังกล่าวมา อาจเกิดจาก-เลือดกำเดาไหลจากมีเส้นเลือดฝอยในจมูกแตก เกิดจากการแคะ การไอจามแรงๆ หรือมีความดันสูงในเลือด-มีการติดเชื้อในโพรงจมูก-มีเนื้องอกในโพรงจมูก-มีภาวะเลือดออกง่ายผิดปกติ เช่นเกล็ดเลือดต่ำ หรือโปรตีนในการแข็งตัวของเลือดต่ำกว่าปกติ ทำให้มีเลือดออกได้ง่าย จึงมีอาเจียนเป็นเลือดร่วมด้วยแนะนำว่าถ้าเลือดกำเดายังไหลบ่อยๆ และมีปริมาณเลือดมากผิดปกติควรกลับไปพบแพทย์เพื่อตรวจซ้ำ แพทย์อาจตรวจดูภายในจมูกว่ามีการติดเชื้อหรือมีก้อนที่ทำให้เลือดออกหรือไม่ วัดความดัน เจาะเลือดดูระดับเกล็ดเลือดและโปรตีนในเลือดเพื่อหาสาเหตุค่ะการดูแลตัวเอง ไม่แคะแกะเกาจมูก ไม่ไอจามหรือสั่งน้ำมูกแรงๆ หากมีอาการให้บีบจมูกและก้มหน้าไว้ 10-15 นาที ใช้ผ้าเย็นประคบที่สันจมูกได้